Programe ale Uniunii Europene în domeniul audiovizualului pentru următorii 5 ani

 

1. Politica în domeniul audiovizualului parte integrantă a noii politici europene

La reuniunea organizată la 23-24 martie 2000 la Lisabona, Consiliul European a convenit asupra unui nou obiectiv strategic al Uniunii în vederea consolidării utilizării forţei de muncă, reformei economice şi coeziunii sociale ca parte a unei economii bazate pe cunoaştere.

S-a evidenţiat faptul că Uniunea Europeană se confruntă cu o schimbare totală ca rezultat al globalizării şi al provocărilor unei noi economii bazate pe informaţii. Aceste schimbări influenţează toate aspectele vieţii oamenilor şi necesită o transformare radicală a economiei europene. Uniunea trebuie să modeleze aceste schimbări în conformitate cu valorile ei şi cu conceptele cu privire la societate, ţinănd seama de viitoarea ei extindere.

Ritmul rapid al schimbărilor impune urgent ca Uniunea să acţioneze pentru a valorifica complet avantajele oportunităţilor prezentate. Este deci necesar ca Uniunea să stabilească un obiectiv strategic clar şi să convină asupra unui program competitiv de edificare a infrastructurilor informaţiilor, de creştere a inovaţiilor şi reformei economice şi de modernizare a sistemelor de asistenţă socială şi educaţie.

Uniunea şi-a stabilit un nou obiectiv strategic pentru deceniul următor: să devină cea mai competitivă şi dinamică economie bazată pe informaţii din lume, capabilă de creştere economică susţinută, cu locuri de munca mai multe şi mai bune şi cu o mai mare coeziune socială. Realizarea acestui obiectiv necesită o strategie generală şi o responsabilitate deosebită pentru domeniul audiovizualului şi a infrastructurii care îl susţine.

Trecerea la o economie digitală, bazată pe informaţii, susţinută de noi produse şi servicii, va fi un puternic motor pentru creştere, competitivitate şi crearea de locuri de muncă. Pe lângă aceasta, ea va fi capabilă să amelioreze calitatea vieţii cetăţenilor şi a mediului. Pentru a folosi această oportunitate, Consiliul şi Comisia sunt invitate să redacteze un cuprinzător Plan de Acţiune pentru Europa electronică, ce va fi prezentat Consiliului European în luna iunie, utilizând o metodă deschisă de coordonare a iniţiativelor naţionale, combinată cu recenta iniţiativă pentru Europa electronică a Comisiei, ca şi pe comunicarea “Strategii pentru locuri de muncă în societatea informaţiilor”.

Conform acestor documente, companiile şi cetăţenii trebuie să aibă acces la o infrastructură mondială de comunicaţii necostisitoare şi la o serie largă de servicii. Fiecare cetăţean trebuie să dispună de calificarea necesară pentru a trăi şi munci în această nouă societate a informaţiilor în cae mijloacele audiovizuale joacă un rol esenţial.

Ąn Declaraţia de la Lisabona se menţionează că, în societatea informaticii, întreprinderile şi cetăţenii trebuie să aibă acces la o infrastructură de comunicaţii ieftină de nivel mondial şi la un larg evantai de servicii, că trebuie create condiţiile care vor permite comerţului electronic şi Internetului să prospere:

· adaptarea în cursul anului 2000 a unui cadru juridic pentru comerţul electronic;

· până la sfârşitul anului 2001, pieţele telecomunicaţiilor trebuie să fie pe deplin integrate şi liberalizate;

· reducerea substanţială a costurilor utilizării Internetului înainte de sfârşitul anului 2000;

· accesul la Internet pentru toate şcolile până la sfărşitul anului 2001;

· reţele interconectate cu debit mare şi cu cost redus pentru accesul la Internet.

Reuniunea de la Lisabona a fixat ca obiectiv ca Uniunea Europeană să devină, până în 2010, prima putere economică a planetei, luând astfel locul gigantului de peste Ocean – atingerea şi chiar depăşirea nivelului de performanţă al economiei americane urmând să aibă loc fără abandonarea preocupărilor pentru păstrarea unui nivel adecvat de protecţie socială. “Europa are nevoie de o nouă direcţie în politica europeană”, a spus primul-ministru britanic Tony Blair. “Trebuie procedat la schimbări”, a continuat el, precizând că e necesar să fie găsită “cheia dinamismului american”. Ąndemnul a fost însuşit, de altfel, de toţi membrii Uniunii Europene, care au adoptat, în acest sens, un pachet de măsuri concrete, între care, în primul rând, informatizarea întregii societăţi şi crearea de facilităţi pentru accesul cât mai larg la Internet, care au deschis calea unei dezvoltări extraordinare a domeniului audiovizual. 

Accentul pus pe informatizare şi accesul la Internet se explică prin faptul că tocmai aceste două laturi constituie motorul creşterii dinamice a economiei americane. Dacă în America peste jumătate din populaţie este conectată la Internet, în Uniunea Europeană procentajul respectiv e mult mai scăzut (23%). De asemenea, cifra de afaceri a comerţului electronic se va ridica în 2003 la 654 miliarde dolari în SUA, în vreme ce în UE se scontează pe numai 358 miliarde. Pentru depăşirea acestui decalaj se propune crearea unui spaţiu comun în domeniul cercetării şi reducerea masivă a costului de acces la Internet. 

Până în 2001, toate şcolile din Europa vor fi conectate la Internet, întreg corpul profesoral va fi instruit pentru a se familiariza cu utilizarea “reţelei mondiale”, iar până în 2003 toţi absolvenţi de şcoli îşi vor fi însuşit noţiunile de bază în acest domeniu. Ąn plus, cursuri de reciclare vor fi organizate pe toată perioada vieţii active. Ąn fine, se va extinde experienţa actualei reţele de informaţii, cu participarea, deocamdată, a trei ţări (Italia, Belgia, Marea Britanie). 

Uniunea Europeană a făcut în ultimii ani eforturi considerabile în domeniul audiovizualului care au urmărit ca industria europeană să poată recuceri propria piaţă şi să facă faţă profundelor schimbări aduse de societatea informaţiei.

La reuniunea de la Feira desfăşurată în aceste zile s-a afirmat că pentru aceste ambiţioase proiecte este nevoie de o gândire pe termen lung şi de o educaţie de calitate menită a forma tânăra generaţie în spiritul noii epoci. Viitoarea preşedinţie franceză a pus accentul pe convergenţa calităţii, pe o “Europă a mobilităţii” pentru toţi cetăţenii ei, a comunicării şi cunoaşterii în care audiovizualul în mod special radioul, televiziunea, cinematograful, multimedia au un rol şi o responsabilitate deosebită.

Recenta reuniune la nivel ministerial a Conferinţei interguvernamentale pentru aderarea României la Uniunea Europeană a confirmat închiderea de către România a celor cinci capitole de negociere cu UE deschise la 28 martie pentru preluarea acqui-ului comunitar. Este vorba de capitolele referitoare la întreprinderi mici şi mijlocii, ştiinţă şi cercetare, educaţie, formare profesională şi tineret, relaţii economice externe şi politică externă şi de securitate comună.

Delegaţia României a anunţat că este pregătită să prezinte Conferinţei Interguvernamentale de Aderare, documentele de poziţie pentru opt noi capitole de negocieri – Concurenţă, Dreptul societăţilor comerciale, Statistică, Protecţia şi sănătatea consumatorului, Uniunea vamală, Cultura şi audiovizualul, Politica în domeniul transporturilor, Telecomunciaţiile şi tehnologia informaţiei – în timpul viitoarei preşedinţii a Consiliului Uniunii Europene, ce va fi deţinută de Franţa, începând de la 1 iulie a.c. Din această perspectivă, analiza programelor europene din domeniul audiovizualului devine o prioritate pentru integrarea optimă a României în politica de ansamblu a Uniunii Europene.

2. Programe şi acţiuni europene în domeniul audiovizualului

După 1989 au fost lansate importante programe europene în domeniul audiovizualului: MEDIA I (1990-1995) şi MEDIA II (1996-2000).

Ele au încercat să ajute creatorii şi întreprinzătorii din sectorul audiovizual să se adapteze exigenţelor unei pieţe unice europene a audiovizualului, să coordoneze, la nivel european, una din cele mai dinamice pieţe la nivel mondial. 

2.1 Programul MEDIA I

Programul MEDIA I (1991-1995) a permis formarea unei conştiinţe europene a producătorilor, distribuitorilor din domeniul audiovizualului: coproducţiile, cooperările transfrontaliere, parteneriatele, regrupările de înrteprinderi sunt astăzi practici obişnuite profesioniştilor preocupaţi de a se insera într-o piaţă larg deschisă şi în continuă dezvoltare, într-o piaţă unică a filmului şi televiziunii europene. 

Programul MEDIA (Mesures pour Encourager le Development de l’Industrie Audiovisuelle Européenne) a cuprins structuri ca:

SCRIPT, Documentary, Cartoon, MAP-TV, Scale, Euro Aim, Euro Media Garantie, menite a realiza o politică de formare a unor reţele ale sectorului audiovizual. Toate acestea au dus la apariţia unor minigrupări transnaţionale capabile să rivalizeze cu marile societăţi industriale. De exemplu: SCALE a reunit 64 de societăţi de producţie independente din ţări mici ale UE şi le-a permis să-şi întărească gestiunea şi structura pentru a se insera pe piaţa europeană; CARTOON – a permis 12 regrupări ale unor studiouri de animaţie implicând 38 de societăţi europene: la nivelul distribuirii filmelor au fost implicaţi 300 distribuitori şi agenţi de vânzare europeni în scopul distribuirii transnaţionale a filmelor; 131 editori video au participat la editarea unor cataloage europene pe casete video. Astfel profesioniştii au descoperit potenţialul parteneriatului în activitatea audiovizualului. 

2.2 Programul MEDIA II 

A fost adoptat la 1 ianuarie 1995 de către Consiliul Europei. După 5 ani de desfăşurare a programului MEDIA I, programul MEDIA II se concentrează asupra a 3 sectoare cheie pentru competitivitatea industriei europene:

· formarea profesioniştilor, 

· dezvoltarea proiectelor de producţie, d

· distribuirea produselor pe piaţa europeană. 

Măsurile vizează un efect structurant pe termen mediu şi lung asupra industriei audiovizualului european. 

Ąn domeniul dezvoltării de programe, MEDIA II va sprijini: susţinerea ficţiunii cinematografice şi din televiziune, documentarului şi animaţiei.

Producătorii şi operatorii de opere cu potenţial comercial pe piaţa europeană au putut beneficia de ajutoare financiare şi tehnice pentru scrierea scenariilor, montajul financiar pentru punerea în acţiune a unui plan de comercializare având în vedere că piaţa europeană a audiovizualului este cea mai dinamică la nivel mondial (creştere de 16% în 1994).

Programul MEDIA II a avut drept scop să dea industriei europene a audiovizualului mijloacele de a recuceri propria piaţă, să facă faţă provocărilor societăţii informaţionale şi să asigure noi oportunităţi de creştere şi de dezvoltare.

Ąn domeniul producţiei producătorii şi creatorii au putut beneficia de ajutoare financiare pentru producerea unor opere cu potenţial comercial puternic (în domeniul ficţiunii cinematografice şi de televiziune, al documentarului şi animaţiei).

Ąntreprinderile de producţie au fost încurajate în realizarea unor programe sectoriale de colaborare pe termen mediu – mai ales în sectoarele cu tehnologie nouă (infografie, efecte speciale, multimedia), animaţie, arhiva audiovizuală. 

Ąn domeniul distribuirii (film, video, TV) MEDIA II au încurajat distribuitorii să investească în producţia de filme atractive cu şanse de largă distribuţie, mărind numărul de copii disponibile şi mijloacele de investiţie pentru promovare.

A fost susţinut multilingvismul operelor prin dublaj şi subtitrare, s-au creat reţele de săli comerciale, angajate într-o politică de programare europeană. 

Ąn sectorul televiziunii, efortul MEDIA II s-a îndreptat spre producţia independentă, capabilă să creeze opere puternice şi uşor difuzabile prin canale de televiziune stabilite, în diferite ţări europene. 

S-a sprijinit coproducţia de programe ce va reuni societăţi de producţie independente şi difuzori care s-au angajat să le difuzeze pe teritoriul respectiv. 

Promovarea producţiei independente şi accesul pe piaţă a fost facilitat prin punerea în funcţiune a unor servicii şi acţiuni de promovare pe piaţă prin târguri, festivaluri cinematografice şi audiovizuale, etc.

Sprijinirea profesioniştilor din industrie s-a adaptat exigenţelor pieţii europene a audiovizualului. Se va urmări în continuare întărirea competenţei în gestiunea economică şi comercială a proiectelor şi întreprinderilor audiovizualeîn cadrul legal corespunzător, crearea unor module de formare în tehnica scrierii scenariilor şi de folosire a noilor tehnologii pentru producerea unor programe de calitate, atât din punct de vedere artistic, cât şi comercial.

Programul MEDIA II va susţine în acest an cooperarea şi schimburile de “savoir-faire” între organismele de formare profesională şi întreprinderi. Aceste acţiuni vor fi complementare cu iniţiativele regionale sau naţionale lansate în statele membre (schimburi de studenţi, profesionişti, acordare de burse, organizare de stagii, etc).

Mijloacele financiare disponibile au fost mărite de la 200 milioane ECU pentru MEDIA I, la 310 milioane pentru MEDIA II. 

Pregătirea profesioniştilor a avut drept scop oferirea competenţei şi cunoştinţelor necesare pentru gestionarea proiectelor, a întreprinderilor în ceea ce priveşte:

· gestiunea economică şi comercială conform regulilor juridice;

· folosirea şi dezvoltarea noilor tehnologii pentru producerea programelor audiovizuale;

· tehnicile de scriere a scenariilor;

· organizarea unor acţiuni – module de formare – cu parteneri diferiţi: învăţământ – întreprinderi, etc. 

Masteratele europene pentru absolvenţii şcolilor de cinema, universităţilor şi a centrelor de formare, s-au specializat pe 2 direcţii: “noi tehnologii”, “gestiune economică şi comercială”. Durata lor a fost de un an academic. 

S-au organizat şi cicluri scurte pentru tinerii profesionişti sau studenţi în ultimul an.

Ąn domeniul dezvoltări, se recunoaşte că nu se beneficiază de asistenţă în stadiul dezvoltării, creaţiile europene nu beneficiază de asemenea nici de infrastructură de studio, ca în Statele Unite. Producătorii, scenariştii şi realizatorii europeni nu pot să acopere diversele operaţii care preced punerea în producţie, turnarea, scrierea scenariului, căutarea partenerilor, elaborarea unui plan de finanţare, etc. Programul încearcă să răspundă acestor nevoi. El a susţinut proiecte şi întreprinderi care fac apel la noile tehnologii de creaţie şi animaţie (video numeric, imagini de sinteză, cinema dinamic, multimedia, televiziune interactivă) şi care valorifică patrimoniul audiovizual european. O atenţie deosebită se acordă programelor destinate tineretului.

Una din sarcinile principale ale Programului MEDIA II este de a încuraja formarea unei reţele de societăţi de distribuire şi de editare europene (film şi video) pe baza unor strategii comune de distribuire transnaţională a unor opere europene. Ajutoarele au fost sub formă de împrumuturi rambursabile. Ąn paralel, se vor sprijini şi editori europeni care vor edita aceste opere pe suport video, vor realiza cataloage pentru promovare. De asemenea, se urmăreşte sprijinirea distribuitorilor pentru a investi în producţia de filme europene, pentru a creşte mijloacele disponibile pentru producţie, pentru asocierea distribuitorilor în producţie, pentru a răspunde aşteptărilor publicului şi de a pregăti mai bine concepţia, elaborarea unor strategii eficiente de comercializare şi promovare.

S-a întărit şi extins reţeaua de săli de difuzare şi stimulare a unor coproducţii de programe europene ce ar putea fi difuzate prin televiziune şi care ar putea fi înscrise în cataloagele distribuitorilor care le-ar putea valorifica pe o piaţă secundară.

Ąn domeniul promovării s-a recunoscut necesitatea de a susţine prezenţa societăţilor independente de producţie şi distribuire la târguri, festivaluri audiovizuale europene şi internaţionale.

Ąn 27 ianuarie 1996 – MEDIA II a avut un stand în cadrul MILLA (Marché International du Livre Illustré et des Nouveaux Média). Au fost sprijinite participările producătorilor şi distribuitorilor independenţi europeni la MIP TV (Cannes), MIFED (Milano). Ajutoare au fost oferite şi pentru participarea la expoziţii tematice, pentru programe documentare, filme de animaţie, programe multimedia, etc.

S-au oferit în scopul participării optime – serviciile unor organisme de promovare selecţionate:

· S-a realizat informarea profesioniştilor asupra oportunităţilor oferite de manifestări şi de modalităţile de participare;

· S-au selecţionat societăţile ce vor să participe şi gestiunea administrativă a participării (acreditări, rezervări, etc.);

· S-au elaborarat cataloage (pe suport de hârtie sau electronic);

· S-a organizarea unui serviciu de secretariat;

· organizarea unor acţiuni pentru a pune în valoare societăţi, întâlniri, conferinţe de presă, etc.)

Ca acţiuni remarcabile organizate la nivel european, cu sprijinul programului MEDIA II menţionăm înfinţarea: 

EFDO – Biroul European de Distribuire a Filmelor fondat la Hamburg care încercat să rupă cercul vicios (70% din piaţa monopolizată de filmele americane şi 20% de filme naţionale, 10% filme europene) a creat reţele de co-distribuire pentru filmele europene (5 ani – 204 filme europene distribuite de 1322 companii de distribuire prin elaborarea unor strategii de distribuire şi promovare). Un rol important acordat sălilor de proiecţie, creării unor multiplexe cinematografice.

EUROPA CINÉMAS prin susţinerea MEDIA II a dezvoltat o reţea de 410 ecrane în 177 de săli de cinema în 103 oraşe europene care programează 50% filme europene (în ţări ca Finlanda, Irlanda, Ungaria, se depăşeşte 90%).

MEDIA SALLES a organizat acţiuni de promovare ca Săptămâna Filmului European.

Ąn 1989, 60% din filmele de animaţie urmărite în Europa proveneau din Japonia. Prin acţiuni în cadrul proiectului CARTOON, azi 45% din programul de animaţie difuzate în Europa sunt europene, 38% americane, 17% japoneze. Documentarul azi difuzat de canalele publice ZDF, Channel 4, ARTE, Asociaţia Documentary, pusă în mişcare de MEDIA.

1993 – Forumul Internaţional de Cofinanţare a Documentarelor MAP-TV – banca de imagini de arhivă.

S-a avut în vedere şi domeniul video – o piaţă crucială în plină schimbare. S-au organizat programe ca: GRECO – producători şi distribuitori; BABEL – dublajul şi subtitrarea; MIP.

Comisia Europeană a semnat în decembrie 1995 o Convenţie cu EUREKA Audiovisuel – organizaţie interguvernamentală paneuropeană, fondată în 1989, la care participă peste 30 de state.

MEDIA II a dus o campanie de informare şi explicare pentru a sensibiliza profesioniştii de a participa la programele sale prin organizarea unor seminarii, reuniuni bilaterale, punerea la dispoziţe a unor informaţii utile, realizarea unor studii de piaţă împreună cu observatorii europeni ai audiovizualului (Observatoire européen de l’audiovisuel).

2.3 Programul EURIMAGES

EURIMAGES a fost creat în 1988 pe baza unui acord între Consiliul Europei şi 12 state europene membre care actualmente cuprinde 25 de state.

Rezoluţia (88) 15 prin care s-a instituit fondul european de susţinere a coproducţiei şi difuzării creaţiilor cinematografice şi audiovizuale europene EURIMAGES a ţinut cont de Convenţia Culturală europeană şi de rezoluţiile anterioare ale Consiliului de miniştri referitoare la cooperarea culturală (rez. (86) 3, în Europa (Rec. (86) 30 şi la distribuirea filmelor în Europa (Rec. (87) 7), precum şi de deciziile primei Conferinţe ministeriale europene referitoare la politica comunicării de masă care a avut loc la Viena (9-10 decembrie 1986) şi ale Conferinţei miniştrilor culturii din ţările europene desfăşurată la Budapesta (28-29 octombrie 1996). 

La această conferinţă a fost elaborat un document intitulat “Cinematograful european-un viitor comun” care a abordat orientările de perspectivă în domeniu, principalele elemente de convergenţă: producţie, distribuţie, protecţia patrimoiului audiovizual, relaţia dintre cinematograf şi tineret.

Ąn document s-a afirmat că a aborda problema viitorului în domeniul cinematografului implică întărirea dispozitivelor deja existente şi adaptarea lor la evoluţiile actuale. Premiza acţiunii în acest domeniu o constituie înţelegerea faptului că, în societatea contemporană, imaginea are un rol fundamental. Prin cinematograf sunt puse în lumină cultura, creaţia, identitatea europeană.

Dezbaterile au pus în evidenţă nevoia întăririi structurilor actuale europene din acest domeniu: fondul EUROIMAGES, Observatorul european asupra audiovizualului, etc.

· lărgirea Convenţiei europene asupra coproducţiei cinematografice;

· o reflecţie asupra viitorului cinematografiei care să implice o abordare mai generală asupra culturii şi valorilor marii Europe.

S-au trasat cu acest prilej cele 7 orientări în domeniul cinematografiei:

· calitatea culturală să fie un element esenţial pentru importanţa unui film;

· cinematograful european să constituie un sistem întemeiat pe diversitatea culturală, oglindă care reflectă identitatea europeană;

· producţia şi distribuirea să nu fie disociate pentru că ele constiuie două căi ale aceluiaşi drum către un cinematograf european viu şi dinamic;

· dată fiind importanţa cinematografului şi faptul că orice european trebuie să beneficieze de “o tablă, o carte şi un film”, cum spunea Cocteau, trebuie ca instituţiile europene să ia deciziile corespunzătoare pentru a organiza acţiuni concrete şi pragmatice. Ele trebuie să nu excludă studiile şi cercetările teoretice în domeniu, pe termen mediu şi lung, în special asupra tineretului, cu rol primordial în viitorul cinematografului;

· politicile publice, naţionale şi internaţionale trebuie să acorde filmului un statut special, să nu-l trateze ca pe un simplu produs de consum supus legilor pieţii;

· afirmarea complementarităţii între programele europene MEDIA II, EUREKA Audiovizual, etc.;

· preocuparea pentru viitorul cinematografului să fie centrată pe identitatea şi cultura europeană comună, căci prin film Europa întreagă îşi reafirmă valorile şi voinţa sa de a-şi apăra memoria, deschiderea spre diferitele culturi ale lumii.

Referitor la principalele elemente de convergenţă în domeniul producţiei şi distribuirii:

· Se va ţine cont de faptul că viitorul cinematografiei reprezintă o provocare atât culturală cât şi economică. Doar o producţie de calitate care să circule pe întreg continentul european poate deveni competitivă. Se impune creaţia unor opere cu puternic potenţial comercial care în acelaşi timp să exprime valorile culturale comune şi diverse ale Europei;

· Ąn acest context un rol deosebit de important are coproducţia veritabilă şcoală de punere în comun a resurselor artistice şi tehnice europene şi care permite mobilizarea resurselor financiare altfel greu de găsit la nivel naţional. Participanţii au reafirmat necesitatea de a sprijini creaţia cinematografică printr-un sistem de sprijin public naţional şi internaţional.

· Pe plan internaţional instrumentele complementare sunt programele MEDIA şi EURIMAGES care au contribuit semnificativ la dezvoltarea coproducţiei în Europa şi au deschis uşa ţărilor din Europa centrală şi de est. 

· EURIMAGES este confruntat cu provocarea de a-şi păstra coerenţa şi eficacitatea, de a reajusta criteriile de selecţie la necesităţile pieţii, de a rezolva decalajul dintre resurse şi cereri şi cea a rambursării, de a avea o viziune de ansamblu asupra producţiei şi distribuirii.

La Conferinţă proiectul Convenţiei asupra protecţiei patrimoniului audiovizual s-a bucurat de o largă susţinere, s-a subliniat importanţă deosebită a acestui patrimoniu pentru afirmarea identităţii şi memoriei continentului nostru. Ąn acest sens, guvernele trebuie să ia măsuri atât pentru conservarea trecutului cât şi a imaginilor televizate prezente care pun însă probleme deosebite de arhivare.

Masa rotundă organizată cu tema “Cinematograful şi tinerii”a pus în evidenţă:

· necesitatea ca tinerii să dobândească o privire critică asupra audiovizualului în general şi asupra cinematografului în particular;

Ąn acest scop sistemul şcolar ar trebui să includă programe de educaţie cinematografică şi să pregătească profesori specialişti în domeniu. Ąn acelaşi timp este nevoie ca părinţii, familia să conştientizeze această necesitate. Ąn afara şcolii se pot organiza centre de creaţie cinematografică, ateliere video. Dezvoltarea filmului trebuie să ţină cont de noile nevoi ale generaţiei actuale, iar producţia de film trebuie să atragă acest public prin produse de calitate care să concureze produsele de slabă calitate. Diversitatea culturilor europene trebuie să fie reflectată în aceste filme oferind posibilitatea tinerilor de a se recunoaşte şi de a regăsi experienţa şi realitatea lor cotidiană. 

Ąn concluzie, menţionează documentul, în era imaginii, domeniul audiovizualului capătă o miză deosebită pentru destinele culturii europene şi cade în sarcina politicului să reflecteze asupra responsabilităţii în acest sector al acţiunii comunitare.

Consiliul Europei propune o acţiune globală şi reafirmă necesitatea unei voinţe politice şi unei cooperări interguvernamentale la nivelul Europei.

Cinematograful nu poate să se dezvolte fără participarea puterilor publice angajând forme variate de sprijin, ajutoare directe, indirecte, taxe, circulaţia profesioniştilor, etc.

Miniştrii de resort tebuie să administreze acest domeniu în mod suplu şi cu mare deschidere, acordând o mare atenţie tineretului, care trebuie să înţeleagă limbajul audiovizual. Ąntr-o epocă a consumului, subliniază documentul, când imaginile de orice fel invadează publicul, tinerii trebuie să fie capabili să discearnă şi să selecţioneze operele de calitate.

Ąn acest scop se impun: 

· formarea în domeniile audiovizualului şi filmului 

· încurajarea utilizării noilor tehnologii şi învăţarea limbajului audiovizual;

· punerea în practică a unor modele de educaţie permanentă în domeniu şi a unor programe de cercetare pe termen mediu şi lung pentru realizarea unei lecturi critice şi creatoare. 

Ąn acest sens Consiliul Europei va propune urgent teme de cercetare precum:

· producţia şi distribuirea filmelor pentru tineret;

· promovarea pluralismului cultural în film; 

· familiarizarea tinerilor cu limbajul audiovizual;

· căi şi mijloace de abordare cu ţările din Europa centrală şi de est.

La începutul unui nou mileniu, cinematograful, afirmă documentul, trebuie să-şi păstreze locul chiar dacă statutul şi contextul s-au modificat considerabil. Ąntr-o Europă comună cinematograful trebuie să beneficieze de o strategie comună pentru o Europă lărgită, conştientă de bogăţia şi diversitatea sa.

Obiectivele Fondului Eurimages sunt culturale, dar şi economice ajutând creaţia artistică şi industria să funcţioneze conform legilor pieţii.

Ąn domeniul coproducţiei EURIMAGES dispune de mai multe programe pentru a atinge aceste obiective:

Pentru susţinerea coproducţiei de lungmetraje, proiectul trebuie să implice cel puţin 3 producători independenţi originari din diferite state membre ale Fondului, iar filmul trebuie să aibă durata de 60 de minute minimum.

Pentru a beneficia de susţinerea în coproducţia filmelor documentare proiectul trebuie să implice cel puţin 2 producători independenţi originari din diferite state membre ale Fondului şi să implice şi/sau difuzori europeni originari din diferite state, membre ale Fondului.

Al doilea domeniu în care EURIMAGES intervine este cel al distribuirii. Programul de susţinere al distribuirii la nivel european sprijină statele care nu pot beneficia de ajutorul acordat prin Programul MEDIA II.

EURIMAGES susţine, de asemenea şi sălile de cinematograf care difuzează filme europene.

Referitor la modul de organizare, EUROIMAGES dispune de un Comitet director care se reuneşte de 6 ori pe an care defineşte politica generală şi modalităţile de repartizare a ajutoarelor financiare în domeniu şi ia toate deciziile pentru realizarea lor. Fiecare membru al Fondului desemnează câte un reprezentant în Comitetul director care asigură respectarea regulilor de desfăşurare a activităţii Fondului.

Secretariatul executiv asigură buna funcţionare a Fondului şi execută instrucţiunile şi deciziile Comitetului director. Resursele Fondului se constituie prin contribuţiile anuale ale fiecărui stat membru asociat al Fondului şi sumele provenind din rambursări.

Deciziile referitoare la repartizarea fondurilor ţin cont de calitatea operelor propuse, de reflectarea şi promovarea aportului diferitelor componente naţionale ale identităţii culturale europene.

3. Politica Uniunii Europene în domeniul audiovizualului în următorii 5 ani 

Comisia Europeană a elaborat la sfârşitul anului 1999 un document intitulat “Principii şi linii directoare ale politicii comunitare în domeniul audiovizualului în era numerică”.

Ąn preambulul documentului se observa că tehnologiile numerice aduc în sectorul audiovizual profunde schimbări care vor necesita o adaptare atât a cadrului de reglementare, cât şi a diferitelor mecanisme de susţinere a acestui element.

De aceea este important se sublinia în document, ca operatorii şi părţile interesate să fie înformaţi despre strategia Comisiei în următorii 5 ani în acest domeniu. 

Tehnologia numerică produce schimbări masive în domeniul social, cultural şi educativ şi va antrena în viitor schimbări şi mai importante. Acest proces nu se reduce doar la o creştere extraordinară a cantităţii de informaţie, dar permite operatorilor să participe la producţia şi distribuirea acestor informaţii la scară mondială. Difuzarea analogică va fi înlocuită în câţiva ani cu difuzarea numerică care va permite nu numai transmisia televizată ci şi servicii interactive, telefonia vocală şi un acces rapid la Internet.

Serviciile de difuzare prin satelit vor oferi televiziunii posibilităţi similare ca şi telefonia mobilă şi va oferi acces la Internet şi curierat electronic. Internetul personifică cel mai bine aplicarea revoluţiei numerice şi deschide numeroase orizonturi pentru furnizarea de date, pentru producătorii şi creatorii din domeniul audiovizualului. Televiziunea numerică va juca un rol important în acest proces – putând să devină poarta de acces în comerţul electronic. Toate aceste schimbări au repus în discuţie cadrul de reglementare actual la nivelul Uniunii Europene şi a statelor membre, impunând reexaminarea procedurilor de reglementare utilizate până acum.

Referitor la importanţa sectorului audiovizual ne vom referi în primul rând la creşterea economică şi a locurilor de muncă .

Ąn Europa, sectorul audiovizualului are un potenţial de sute de mii de locuri de muncă. Un studiu realizat de Comisie în 1997 arată că sectorul va creşte cu aproape 70% în anul 2005 ceea ce ar crea 350.000. de locuri de muncă înalt calificată.

Ąn anul 1995 în acest sector lucrau 950.000. de persoane, iar în 1997 1.030.000 persoane. Potenţialul de creştere al acestei industrii se datorează în mare parte noilor servicii bazate pe tehnologia numerică. De exemplu, raportul Comisiei asupra dezvoltării serviciilor de televiziune în Uniunea Europeană subliniază creşterea rapidă a televiziunii numerice. Piaţa de DVSD (disc video numeric) este de asemenea în plină ascensiune – ceea ce oferă posibilitatea elaborării a numeroase versiuni multilingve ale aceleiaşi opere.

Modurile actuale de transmitere a materialelor audiovizuală sunt în relaţie de complementaritate (cinema, video, DVD). Cinematograful, în mod special, cunoaşte astăzi o adevărată reînnoire: numărul de spectatori în Europa a crescut de la 760,45 milioane în 1997 la 814 milioane în 1998.

Această creştere a fost determinată de creşterea numărului sălilor de film (multiplex) ca şi de îmbunătăţirea infrastructurii în sectorul cinematografului. De asemenea este în plină expansiune producţia şi vânzarea de videocasete şi jocuri video. Se pun astfel multiple probleme cum ar fi cele legate de elaborarea unui cadru juridic adecvat care să valorifice potenţialul de creştere din sectorul audiovizual, continuând să protejeze interesul general.

Ąn al doliea rând, trebuie asigurată competitivitaea industriei audiovizuale europene, capabilă de produse audiovizule de calitate care să atragă cetăţenii europeni.

Comisia Europeană a avut în vedere că piaţa audiovizualului european a rămas puternic dominată de producţia americană. Deficitul comercial anual al UE în raport cu SUA este de miliarde euro anual. Producţia americană reprezintă între 60-90% din piaţa audiovizualului din ţările europene, iar producţia europeană pe piaţa americană se situează între 1-2%.

Comisia consideră că trebuie promovată producţia şi difuzarea produselor audiovizuale de calitate care să reflecte diversitate culturală şi lingvistică a Europei, telespectatorii europenii manifestând o preferinţă clară pentru propria cultură şi limbă, pentru propriile preocupări.

Documentul subliniază de asemenea impactul sectorului audiovizualului asupra domeniului social, cultural şi al educaţiei.

Elaborarea şi definirea politicii comunitare în domeniul audiovizual a avut în vedere rolul deosebit social şi cultural al audiovizualului. Cercetările au arătat că impactul social al produselor mediatice este considerabil, rolul televiziunii demonstrând cel mai clar acest lucru.

Ąn 98% din cămine există televiziune şi timpul de vizionare este în medie de 3 ore pe zi, iar la copii cifrele sunt în creştere.

Televiziunea constituie principala sursă de informare şi divertisment în societăţile europene. Acelaşi rol are şi radioul, europenii ascultând radio tot atâta timp cât vizionează la televizor fiind considerat mai accesibill decât televizorul sau presa scrisă – conform Eurobarometrului din noiembrie 1997.

Cert este că media joacă un rol capital în societatea democratică modernă, iar fără libera circulaţie a informaţiei aceaastă societate n-ar putea funcţiona. Sectorul audiovizual asigură şi misiunea fundamentală de dezvoltare şi transmitere a valorilor sociale pentru că influenţează puternic faptele şi imaginile despre lume care ne sunt prezentate ca şi conceptele politice, sociale, etnice, geografice, psihologice. Aşadar, menţionează documentul, media contribuie nu numai la ceea ce vedem, ci şi la modul nostru de a vedea. 

Industria audiovizualului nu doar produce o marfă de vânzare ci este o industrie culturală prin excelenţă. Ea influenţează cunoaşterea, convingerile, sentimentele cetăţenilor şi joacă un rol crucial în cunoaşterea, dezvoltarea şi dinamica identităţii culturale.

3.1 Obiectivele şi mijloacele politicii comunitare în domeniul audiovizualului în următorii 5 ani

Domeniul audiovizual este supus unei reglementări specifice menite a servi interesul general, bazate pe principiile şi valorile comune cum ar fi libertatea de expresie, dreptul la răspuns, pluralismul, protecţia autorilor şi operelor, promovarea diversităţii culturale şi lingvistice, protejarea minorilor şi a demnităţii umane, protecţia consumatorilor, etc.

Politica în domeniul audiovizual a Comunităţii Europne a avut propriile sale obiective şi principii, comune pentru toate statele membre ca şi propriile sale instrumente de susţinere a acestui domeniu.

Directiva “Televiziune fără frontiere” a fixat cadrul juridic care să garanteze libera prestare de servicii, iar programele “Media I şi Media II au coordonat acţiunile statelor membre în sectorul audiovizual.

Comunitatea europeană a promovat şi inovaţia tehnică în domeniu, mai ales prin directiva 95/47/CE referitoare la transmiterea semnalelor de televiziune. La fel este de remarcat planul de acţiune pentru promovarea televiziunii pe marele ecran (decizia 93/424/CEE).

Revoluţia numerică lansează noi provocări pentru politica comunitară audiovizuală, mai ales pentru încurajarea producţiei şi distribuirii operelor europene. Mai mult, politica comunitară trebuie să mobilizeze actorii tradiţionali ai pieţii (cinematograful, radioul, televiziunea), ca şi alţi noi intraţi pe piaţă prin revoluţia numerică.

3.2 Principiile reglementării sectorului audiovizual în era numerică

Comisia Europeană a realizat o amplă analiză a politicii în domeniul audiovizualului, în urma consultărilor cu toate statele membre şi asociate asupra unor documente:

Cartea Verde asupra convergenţei sectoarelor telecomunicaţiilor, media şi tehnologiilor informaţiei – publicată în decembrie 1997 şi supusă dezbaterii publice (concluziile au fost publicate într-un comunicat oficial al Comisiei);

Conferinţa europeană asupra audiovizualului organizată de Comisie la Birmingham aprilie 1998.

Raporul “Era numerică” elaborat de comisarul european Marcelino Oreja împreună cu un grup de reflecţie asupra politicii din domeniul audiovizualului – în octombrie 1998.

La 10 noiembrie 1999, Comisia a examinat cadrul de reglementare al infrastructurii comunicaţiilor electronice şi a elaborat un comunicat intitulat “Către un cadru nou de reglemetare al infrastructurilor comunicaţiilor electronice şi serviciilor” care pune în discuţie 5 principii care să stea la baza reglemetării:

· Să fie fondată pe obiective politice clar definite; 

· Să se limiteze la minimum necesar pentru a atinge aceste obiective;

· Să întărească securitatea juridică într-o piaţă dinamică;

· Să vizeze neutralitatea tehnologică.

Ąn document se menţionează că pentru reglemetarea sectorului audiovizual trebuie ţinut cont de:

Principiul proporţionalităţii legat de cele menţionate în Tratat şi referirile la libera prestaţie de servicii.

Principiul complementarităţii cere ca reglemetarea să păstreze nivelele vizate. “Televiziunea fără frontiere” ca şi alte instrumente referitoare la protecţia intelectuală şi la protecţia serviciilor audiovizuale şi de informare relevă mecanismele de reglemetare a transparenţei adoptate în 1998 (Directiva 98,48.CE).

Punerea în aplicare a principiului proporţionalităţii necesită o analiză aprofundată a fiecărui serviciu în parte. Ąn acest scop Comisia a pus în evidenţă:

· Obligativitatea ca reglementara asupra conţinutului să fie conformă cu particularităţile diferitelor servicii, ca şi cu obiectivele politice corespunzătoare acestor servicii;

· Obligativitatea ca reglemetarea să răspundă specificităţii conţinutului sectorului audiovizual şi mai ales structurilor actuale.

· Aplicarea unui regim de reglementare a noilor servicii audiovizuale care trebuie să prevadă o protecţie adecvată a consumatorilor.

Principiile şi metodologia dreptului comunitar influenţează considerabil dezvoltarea unui cadru de reglemetare stabil care să asigure o protecţie eficace intereselor generale ale societăţii – cum ar fi libertatea de expresie, dreptul la răspuns, protecţia autorilor şi a operelor lor, pluralismul, protecţia consumatorilor, minorilor, demnităţii umane şi promovarea diversităţii lingvistice şi culturale.

Un concept aplicat acestor servicii este cel al comunicării publice existent deja în legislaţia comunitară ca şi “programe televizate destinate publicului”. O problemă permanentă este confruntarea cu piaţa, cu natura comercială a acestui domeniu şi posibilităţile de control ale evoluţiei acesteia.

Televiziunea joacă un rol important în statele membre ale Comunităţii europene întrucât ele propun emisiuni educative, asigură informarea opiniei publice, garantând pluralismul.

Integrarea radiodifuziunii în mediul audiovizual numeric va garanta viitorul dublului sistem de radiodifuziune, înglobând radiodifuzori publici şi privaţi.

Se va concilia pe de o parte rolul radiodifuzorilor aparţinând serviciilor publice şi pe de altă parte principiile unei concurenţe loiale pe piaţa liberă. Ąn acest sens:

· Statele membre vor conferi serviciilor publice o misiune clară şi vor decide modul în care vor fi organizate şi finanţate.

· Misiunea lor trebuie să fie compatibilă cu interesul Comunităţii.

· Sistemul de finanţare trebuie să respecte principiul proporţionalităţii şi nu trebuie să afecteze condiţiile de schimb şi concurenţă în sânul Comunităţii şi să nu afecteze interesul global.

· Comisia are datoria de a garanta compatibilitatea cu Tratatul.

· Comisia a remarcat că este fundamental a garanta acest echilibru la nivel naţional şi european, să exploateze din plin posibilităţile oferite de noile tehnologii ale informaţiei şi de a-şi îndeplini mai eficace misiunea de servicii publice;

Stabilirea unui cadru de reglementare stabil într-un mediu care evoluează rapid necesită o reflecţie mai aprofundată asupra rolului autoreglării (un exemplu este organizarea unui important seminar asupra autoreglării în sectorul media în 21-21 aprilie 1999 la Sarre Bruck)

Deşi statul şi puterile publice au misiunea de a defini obiectivele punând în prim plan interesul general, operatorii şi utilizatorii pot contribui la realizarea acestor obiective elaborând măsuri de autoreglare înscriindu-se în cadrul de reglementare global, cea ce ilustrează aplicarea principiului subsidiarităţii. 

Comisia Europeană a supus dezbaterilor câteva linii directoare pentru activitatea instituţiilor care reglementează domeniul audiovizual.

Printre acestea se menţionează că aceste instanţe terbuie să fie independente de guvern şi de operatori. Problemele de conţinut au caracter dominant naţional şi sunt puternic legate de nevoile culturale, sociale şi democratice ale unei societăţi date. Conform principiului subsidiarităţii aceste probleme intră în responsabilitatea statelor membre. Convergenţa tehnologică impune o cooperare între autorităţile însărcinate cu reglementarea .

Ąn acest scop Comisia Europeană reflectează asupra necesităţii de a crea o tribună la nivel european pentru cooperarea între autorităţile menite a realiza reglementarea, operatori şi consumatori din domeniul audiovizual.

Directiva “Televiziunea fără frontiere” reprezintă o importantă instanţă de reglementare adoptată în 1989, această directivă a fost modificată în 1997 pentru a ţine cont de evoluţia tehnologiei şi pieţii. Ąncă de la început directiva a oferit serviciilor de radiodifuziune din cadrul Comunităţii un cadru juridic stabil şi sigur.

Chiar dacă evoluţia viitoare a tehnologiei şi pieţii vor necesita o revizuire a acestor dispoziţii, această directivă constituie încă un instrument eficace şi rămâne adaptată stării actuale a pieţii şi tehnologiilor. Va fi redactat un raport asupra transpunerii directivei până la sfărşitul anului 2000.

Conform articolului 26 al directivei, un al doilea raport va trebui să fie prezentat 2 ani mai târziu. Acesta va ţine cont de evoluţia tehnologiei în sectorul audiovizual şi de studiile realizate în domeniul protecţiei minorilor şi publicităţii (de ex: studiul despre controlul parental asupra emisiunilor televizate – (martie 1999) sau cel despre impactul publicităţii televizate asupra minorilor). Se preconizează că în iunie 2002 să se realizeze un studiu despre domeniul promovării operelor europene.

3.3 Accesul la produsele din domeniul audiovizualului

Documentul menţionează că se va urmări schimbarea raportului şi menţinerea unui echilibru între noile forme de transmisie şi transmisia prin cablu capabilă a realiza în forme specifice pluralismul, programe în limbile minorităţilor, etc. 

Ąn mediul difuzării numerice există problema accesului facil la produse audiovizuale. Pentru a naviga printre numeroase informaţii, telespectatorul va avea nevoie de un ghid electronic al programelor (EPG – Electronic Programme Guide). Acesta ar permite vizionarea în avanpremieră a unor emisiuni televizate, a plăti emisiuni video la cerere, a le folosi pentru publicitate sau pentru a-l utiliza pentru protecţia minorilor. Astfel acest ghid electronic ridică numeroase probleme legate de pluralism, exprimarea diversităţii culturale. Evoluţia actuală ar putea duce şi la posibilitatea consultării mai multor programe ghid.

Problema accesului este legată şi de accesibilitatea financiară, existând riscul excluderii sociale, a unei societăţi în care unii ar avea acces la informaţie iar alţii nu. 

3.4 Protejarea drepturilor de autor şi lupta contra pirateriei 

Datorită Internetului au apărut noi forme şi modalităţi de distribuire a operelor din domeniul audiovizual şi, datorită tehnologiei numerice, se pot realiza copii perfecte ale acestor opere.

Astfel protecţia drepturilor de autor şi a celor asociate lui, ca şi lupta împotriva pirateriei trebuie să stea în centrul politicii din domeniul audiovizualului. Pirateria a atins deja proporţii care au adus grave prejudicii economice deţinătorilor drepturilor de autor. Datele şi dezbaterile în jurul Cărţii verzi asupra pirateriri ce a avut loc în Munchen în martie 1999 au arătat că măsurile naţionale contra pirateriei nu sunt suficiente pentru lupta împotriva acestui flagel. S-a evidenţiat că trebuie utilizat un cadru european sau internaţional, fiind propusă elaborarea în acest sens a unei directive speciale a Comisiei Europene.

Comisia consideră, se afirmă în document, că este de o importanţă capitală adoptarea rapidă a propunerii unei directive asupra drepturilor de autor (şi drepturilor apropiate lor) în societatea informaţiei.

3.5 Protecţia minorilor

Documentul precizează că, în anumite cazuri, tehnologia numerică poate face inoperante măsurile tradiţionale ale protecţiei minorilor, în condiţiile în care un număr tot mai mare de copii dispun de un calculator în camera lor. Internetul permite accesul în orice moment, la întreaga reţea de programe. Ąn viitor, tehnologiile de filtraj şi blocaj vor juca un rol tot mai important în protecţia minorilor, ca şi creşterea responsabilităţii difuzorilor. 

Se impune de asemenea o mai mare transparenţă şi coerenţă în clasificarea conţinutului produselor audiovizuale în funcţie de vârsta publicului.

Ąn acelaşi timp, adulţii trebuie să fie informaţi asupra consecinţelor acestor produse asupra copiilor şi asupra mijloacelor de care dispun pentru a-i proteja. Copiii, ei înşişi, pot învăţa mai bine să folosească media, să găsească produsul folositor. După unele păreri, reglementarea nu este o soluţie eficace în atingerea unor astfel de obiective. 

Codurile de conduită şi alte măsuri similare se pot dovedi mai utile fiind mai suple şi cu posibilităţi mai mari de adaptare. Experienţa a arătat că acestea funcţionează mai bine în condiţiile existenţei unui cadru legal general.

Această recomandare acoperă atât radiodifuzarea cât şi serviciile din audiovizual şi de informare, în special cele disponibile pe Internet solicită statele membre, industria şi celelalte părţi implicate să contribuie la elaborarea unui cadru naţional de reglementare care să completeze reglementarea generală existentă. Comisia Europeană va prezenta Parlamentului European şi Consiliului un raport asupra evaluării consecinţelor acestei recomandări până la sfărşitul ultimului trimestru al anului 2000.

3.6 Publicitate şi protecţia consumatorilor 

Directiva “Televiziune fără frontiere” conţine mai multe dispoziţii referitoare la publicitate şi protecţia consumatorilor, la integritatea operelor, din domeniul audiovizualului şi independenţa autorilor. De exemplu, numărul total al mesajelor publicitare pe oră sunt limitate şi anumite tipuri de emisiuni nu pot fi întrerupte de publicitate; de asemena este urmărită publicitatea clandestină care este interzisă (directiva 84/450/CEE; 97/55/CE modificată de directiva 84/450/CEE, etc.)

Evoluţia tehnologiei ridică mari probleme cum ar fi “publicitatea virtuală”. Astfel, tehnologia numerică va crea noi forme de publicitate şi de marketing care nu pot fi imaginate astăzi. Serviciile de tip audiovizual pe Internet multiplică posibilităţile şi pun probleme garantării unui nivel adecvat al protecţiei consumatorilor.

Comisia va realiza deci un studiu asupra noilor tehnici de publicitate din perspectiva unei noi evaluări a directivei “Televiziune fără frontiere”, mai ales în ceea ce priveşte interactivitatea şi plasamentul produselor.

3.7 Sprijinirea statelor în domeniul cinematografiei şi producţia de televiziune. Cadrul juridic al sectorului cinematografic 

Un capitol aparte din document se refera la decizia din 9 iunie 1998 referitoare la sistemul francez de sprijinire a producţiei cinematografice, Comisia Europeană a stabilit anumite criterii specifice prin care să poată evalua sprijinul statului în producţia cinematografică, în cadrul de excepţie culturală precizată de articolul 87 paragraful 3 punctul d, din Tratatul Comunităţii Europene.

Comisia va decide dacă sunt necesare linii directoare mai precise în acest domeniu şi va elabora în cursul anului 2000, o comunicare asupra anumitor aspecte juridice legate de sectorul cinematografic printre care şi problemele ca definirea unei opere europene.

3.8 Principiile elaborării instrumentelor comunitare de susţinere financiară

Era numerică deschide noi orizonturi producătorilor şi distribuitorilor şi reprezintă de asemenea o provocare mai ales în ceea ce priveşte evitarea fragmentării pieţii şi efectele asupra finanţării producţiei.

Ąn acest context, mecanismele de susţinere existente atât la nivel naţional cât şi la nivel comunitar au un rol crucial pentru apărarea diversităţii creaţiei europene şi pentru îmbunătăţirea competititvităţii industriei audiovizuale. Ąn faţa provocărilor mondializării, producătorii şi distribuitorii europeni nu au altă cale de ales decât de a ţine cont de dimensiunea internaţională a pieţii. Mecanismele europene de susţinere a domeniului terbuie să le permită să exploateze cât mai bine piaţa, atât la nivel european cât şi mondial.

şinând cont de aceste elemente, actiunea Uniunii Europene va trebui să tină cont de aceste 3 principii:

1. Complementaritatea mecanismelor raţionale şi comunitare

Ąntărirea industriei audiovizuale europene va ţine cont de faptul ca mecanismele de susţinere existente la nivel naţional pun accentul pe promovarea creaţiei şi producţiei în timp ce, la nivel european, mecanismele de susţinere încearcă să dea industriei mijloacele de a obţine avantaje pe piaţa internă.

Sistemele naţionale ţin cont din ce în ce mai mult de realităţile economice ale sectorului şi acordă sprijin pe baza unor criterii foarte bine stabilite.

Toate părţile implicate trebuie să participe la nivel european la procesul vast de reflecţie asupra modului în care va fi întărită în viitor complementaritatea dintre diferitele mecanisme de suţinere în scopul definirii unei apropieri coerente.

2. Valoarea adăugată comunitară a acţiunilor din domeniul audiovizual

Susţinerea sectorului întreprinsă de Comunitatea Europeană a fost axată pe crearea unor proiecte şi societăţi de producţie şi formare profesională. Alegerea acestor priorităţi a fost confirmată prin evaluarea programului MEDIA II.

Comunitatea se va strădui să pună accentul pe o valoare comunitară garantând o sinergie între diferitele instrumente europene care vizează produsele destinate societăţii informaţiei (produse multimedia, audiovizuale sau concepute în scop informaţional sau pedagogic care să reflecte diversitatea culturală şi lingvistică, etc.) şi cele direct destinate a susţine întreprinderile mici şi mijlocii în acest sector.

Pentru a putea lua în considerare emergenţa noilor tipuri de produse şi formelor noi de utilizare a creaţiilor audiovizuale ca şi evoluţia rapidă a sectorului audiovizual, programele de susţinere trebuie să fie suficient de suple. Ar trebui de exemplu să fie posibilă lansarea unor proiecte pilot şi adaptarea mecanismelor comunitare de susţinere în funcţie de rezultatele obţinute în aceste proiecte.

Cum s-a afirmat şi înainte, diversitatea culturală şi lingvistică constituie un obiectiv fundamental al politicii comunitare în sectorul audiovizual. Acum se impune mai ales evaluarea mijloacelor folosite pentru atingerea acestor obiective. Mediul numeric va impune o apropiere globală, atât la nivel national, cât şi comunitar, la nivelul radiodifuziunii prin orientarea spre un model în care telespectatorul să dispună nu numai de o posibilitate mai mare de alegere a canalelor dar şi de un mai mare control a orarelor de vizionare a acestor programe. De asemenea este luată în considerare şi apariţia unor forme noi de produse audiovizuale, fiind necesare ample studii şi informaţii despre aceste schimbări. Ąn acest scop, este vitală, afirmă documentul, decizia Consiliului de a constitui o infrastructură de informare statistică la nivel comunitar referitoare la industria şi pieţele sectoarelor audiovizuale. Ąn acelaşi timp, obiectivul Comisiei este clar: diversitatea culturală şi lingvistică a Europei trebuie asigurată fiind unul din temeiurile dezvoltării societăţii informaţiei.

 

3.9 Acţiuni şi programe viitoare

Actualul program MEDIA II va dura până la sfârşitul anului 2000. Comisia a propus întărirea şi revizuirea acestui instrument pentru a lua în considerare provocările şi posibilităţile tehnologiilor numerice. Comunicatul Comisiei a anunţat propunerea lansării programului MEDIA plus, program de o importanţă capitală pentru viitorul industriei audio vizuale europene. Toate domeniile de acţiune (formare, creaţie, distribuire, promovare) prezente în program ţin cont de noul mediu numeric. Vor fi realizate proiecte pilot ale acestui program care vor fi evaluate de-a lungul întregii perioade.

Pentru a răspunde provocărilor societăţii informaţiei accesul la investiţii, formarea, cercetarea, preşedintele Comisiei Romano Prodi a lansat “eEurope” – o iniţiativă de mare anvergură pentru societatea informaţiei în Europa. Este evident că termenul de “informaţie” are o importanţă deosebită devenind fundamental accesul europenilor la produsele audiovizuale, sub orice formă ar fi ele.

Ąn al cincilea Program cadru de cercetare şi dezvoltare, câteva elemente prezintă interes deosebit pentru sectorul audiovizual, de exemplu, acţiunea “Conţinutul şi mijloace de realizare a produselor multimedia”, care abordează problema editării electronice interactive, a conţinutului cultural numeric, problema educării şi formării, a tehnologiilor legate de limbajul vorbit şi scris.

Ąn programele comunitare existente şi în cele în curs de elaborare, Comisia va încerca să evite suprapunerile şi să întărească complementaritatea liniilor de acţiune. Se va transmite, în timp util, tuturor părţilor interesate o informaţie pertinentă şi se vor adapta liniile de acţiune la realităţile sectorului.

Comisia va facilita schimbul de informaţie şi experienţă între cei responsabili de mecanismele naţionale de susţinere în scopul promovării experienţelor pozitive şi optimizării complementarităţii mecanismelor comunitare. S-a convenit a se forma un grup informal de reprezentanţi ai statelor membre în cadrul căruia se vor schimba informaţii despre funcţionarea şi evaluarea mecanismelor naţionale. Ulterior acest grup va putea aborda probleme de interes general.

3.10 Dimensiunea internaţională a politicii comunitare audiovizuale

Dimensiunea externă a politicii audiovizuale comunitare gravitează în jurul a două coordonate principale: lărgirea Uniunii Europene şi viitoarea serie de negocieri multilaterale asupra comerţului din cadrul Organizatiei Mondiale a Comertului. Ąn afară de acestea, cooperarea dintre Uniunea Europeană şi organizaţiile regionale sau alte ţări ale lumii în sectorul audiovizual vor fi în mod egal abordate.

Extinderea Uniunii Europene oferă noi perspective industriei audiovizuale europene şi, în general, diversităţii culturale şi lingvistice în Europa. Ąn actualul stadiu de preaderare, problema crucială este transpunerea acquis-ului comunitar în ţările candidate, mai ales a directivei “Televiziune fără frontiere” şi celor referitoare la proprietatea intelectuală.

Miza este crearea unui “spaţiu” audiovizual comun pentru 500 milioane de cetăţeni garantând prestarea liberă a serviciilor televizate.

Ąnaintarea în acest proces al adoptării acquis-ului comunitar implică participarea plenară şi activă a tuturor ţărilor candidate la viitorul program MEDIA plus. Pentru a proteja şi dezvolta industriile audiovizuale locale, stimulând schimbul de produse audiovizuale şi culturale între Uniunea Europeană şi ţările candidate, este necesar a se adopta priorităţile politicii europene în domeniul cultural şi industrial.

Comisia va evalua situaţia individuală a fiecărei ţări în domeniul audiovizual şi va aplica măsuri specifice în cadrul instrumentelor de pre-aderare.

Comisia consideră că este important a stabili o coordonare între acţiunile ţărilor candidate şi de a stimula dialogul între toate părţile interesate şi schimbul de experienţă între ţările membre şi ţările candidate.

Rezultatele negocierilor multilaterale asupra comerţului runda Uruguay pentru sectorul audiovizual au pus în evidenţă fapul că:

· Serviciile din domeniul audiovizual sunt acoperite de acordurile GATS;

· Comunitatea europeană şi statele membre nu au luat nici un angajament în ceea ce priveşte serviciile din domeniul audiovizual în cadrul GATS. Marea majoritate a partenerilor comerciali din Organizaţia Mondială a Comerţului au adoptat aceeaşi poziţie;

· Comunitatea europeană şi statele membre au introdus 5 derogări aplicării clauzei naţiunii celei mai favorizate.

Comunitatea europeană şi statele membre au menţinut libertatea de acţiune atât în ceea ce priveşte măsurile existente, cât şi pentru cele care să fie adoptate la nivel naţional şi comunitar. Această libertate de acţiune este cu atât mai necesară cu cât este greu astăzi a prevedea problemele şi provocările apărute în urma dezvoltării rapide a Internetului.

Preocuparea pentru păstrarea şi promovarea diversităţii culturale europene nu înseamnă închiderea pieţii europene ci, dimpotrivă, ea rămâne deschisă lumii şi industriilor audiovizuale din celelalte ţări ale lumii, profitând de dezvoltarea lor.

Comisia Europeană a pregătit viitoarele negocieri asupra comerţului din cadrul OMC, în special GATS 2000, în urma unei consultări cu reprezentanţii sectoarelor respective. Organizaţiile şi înteprinderile sectorului audiovizual au fost invitate să-şi exprime poziţia prin completarea unui chestionar care a cuprins aspectele comerciale ale serviciilor audiovizuale. Răspunsurile au evidenţiat dorinţa de a păstra libertate ade actiune negocietă anterior.

Comisia a afirmat în document că mai este încă mult de făcut în sectorul audiovizual pentru a îmbunătăţi cooperarea între comunitatea europeană şi ţările şi organizaţiile regionale şi internaţionale din afara ei.

O atenţie deosebită va fi acordată cooperării dintre Uniunea Europeană şi Consiliul Europei pentru a garanta dezvoltarea armonioasă şi buna functionare a sectorului audiovizual european. Comisia Europeană a reflectat asupra oportunităţii ca Uniunea Europeană să devină semnatara unor documente ale Consiliului Europei (cum ar fi Convenţia referitoare la coproducţia cinematografică şi de televiziune transfrontalieră).

O altă problemă centrală este aceea a păstrării diversităţii culturale europene în condiţiile mondializării, prin programe de cooperare bilaterală sau regională.

Tendinţa generală a evoluţiei societăţii actuale spre mondializare face ca să devină o necesitate dialogul internaţional atât cu industria cât şi cu consumatorii. Instanţe ca “Dialog comercial mondial asupra comerţului electronic”, ca şi alte dialoguri între Comunitatea europeană şi ţările aflate în afara ei pot oferi un cadru adecvat unui astfel de schimb internaţional.

Ąn concluzie, Comisia Europeană reafirmă principiile fundamentale care stau în centrul politicii comunitare din domeniul audiovizualului.

Comunitatea ar trebui să elaboreze o politică proprie pe baza unor instrumente de reglemenare şi a mecanismelor de susţinere existente.

Evoluţia tehnologică şi cea pieţii va impune în permanenţă adaptarea acestor instrumente, o atenţie deosebită acordându-se în viitorii 5 ani directivei “Televiziune fără frontiere”, problemelor accesului la produsele audiovizuale, protecţiei minorilor, dar şi a consumatorilor în domeniul publicităţii.

4. România şi tehnologia informaţională – Agenda 2000

4.1 Agenda 2000 despre domeniul audiovizulului în România

Obiectivele acquis-ului în domeniul audiovizualului vizează, în contextul pieţei Uniunii, furnizarea şi libera circulaţie a serviciilor audiovizuale în cadrul UE, ca şi promovarea industriei europene de programe. Directiva “Televiziune fără frontiere”, care se aplică tuturor organizaţiilor de radiodifuziune sau televiziune, indiferent de mediul în care transmit (terestru, prin satelit, cablu), şi de tipul de proprietate (de stat sau particulară), conţine acest acquis şi fixează regulile de bază privind difuzarea peste graniţe. 

Principalele prevederi pe care România trebuie să le respecte sunt: garantarea liberei circulaţii a serviciilor de televiziune pe teritoriile statelor membre, promovarea realizării şi distribuţiei de producţii audiovizuale europene (prin precizarea unei proporţii minimale a timpilor de difuzare pentru producţii europene şi ale unor producători independenţi), stabilirea unor reguli de bază în domeniul publicităţii televizate, asigurarea protecţiei minorilor şi garantarea dreptului la replică.

Acordul Europa prevede cooperarea în domeniul promovării şi modernizării industriei audiovizualului, precum, şi armonizarea anumitor aspecte legislative privind politica audiovizualului.

Ąn Cartea Albă, directiva “Televiziune fără frontiere” este o măsură din cadrul Etapei I.

Cadrul legal al sectorului audiovizual este stabilit prin Legea transmisiilor radio şi TV. Ąn iulie 1992 a fost înfiinţat Consiliul National al Audiovizualului, ca organism independent de reglementare.

Organismul public de difuzare TV este Televiziunea Română, deşi în anii 90 au fost înfiinţate numeroase societăţi naţionale private şi companii locale. Televiziunea prin cablu deţine la rândul ei un segment important al reţelei. 

Monopolul statului în ce priveşte producţia de filme a fost abolit în 1990, odată cu înfiinţarea unui Centru Naţional al Cinematografiei, însărcinat cu producţia şi distribuţia filmelor. Ąn România funcţionează mai multe companii private de producţie de film. Sectorul de stat, sub egida Ministerului culturii, continuă să producă filme, dar finanţarea s-a redus drastic. 

Se apreciază că sectorul audiovizual din România se străduieşte să se restabilească, în urma puternicelor bulversări din ultimii ani, şi se caracterizează printr-o dezvoltare rapidă şi o evoluţie constantă. Alinierea corespunzătoare la acquis presupune îmbunătăţirea capacităţii industriei de programe de a răspunde cerinţelor esenţiale ale unui cadru legislativ adaptat.

Legislaţia română în domeniul audiovizualului nu este compatibilă pe deplin cu Directiva “Televiziune fără frontiere”. Persistă numeroase deficienţe, mai cu seamă în chestiuni esenţiale precum libertatea de recepţie a programelor, promovarea producţiei europene de programe, statutul producătorilor independenţi şi conţinutul reclamelor.

Cu condiţia implementării adaptărilor structurale necesare industriei audiovizualului, şi a depunerii unor eforturi susţinute pentru adaptarea cadrului legislativ, România ar putea, pe termen mediu, să îndeplinească exigenţele Uniunii Europene în sectorul audiovizual.

4.2 Premierul român Mugur isărescu despre România în era informaticii

Ąn discursul premierului Mugur Isărescu la Reuniunea tehnologiei informaţiei de la sediul Băncii Mondiale de la Washington se afirmă că acest domeniu va deveni foarte curând una din principalele pietre de hotar din evoluţia României.

Ąn capitolul viziune şi opţiuni pentru Societatea informaţiei se afirmă că:

Suntem condamnaţi să fim pionieri; strategia “urmaşului” nu este o soluţie pentru România. Suntem conştienţi că extinderea Statului global ne creează şanse majore de a ne înscrie resursele şi valorile în competiţie şi cooperare.

Ąn noua economie bazată pe cunoaştere, România are marele avantaj de a înţelege culturi diferite, fiind situată la o intersecţie de culturi şi comportamente sociale.

Ąn cursul anilor ’70 şi ’80 industria României a asimilat tehnologiile CII din Franţa şi Digital (PDP 11/40);

A fost creată de asemenea, o bază educaţională solidă pe trei linii principale: matematici aplicate, automatizări şi calculatoare şi cibernetică economică. Mai multe generaţii de ingineri şi economişti au fost pregătite pentru a construi şi utiliza computere într-o economie centralizată şi orientată greşit. A fost mai mult o obsesie, fără impact real asupra economiei.

Referitor la industria ICT astăzi în România se menţionează că:

Industria tehnologiei informaţiei şi comunicaţiilor este dominată de sectorul privat. Majoritatea liderilor mondiali în domeniu, inclusiv marile companii americane desfăşoară operaţiuni în România, cu resurse şi rezultate importante. Merită menţionat că între asociaţiile româneşti de afaceri, cele mai importante sunt următoarele trei: ANIS (Asociaţia naţională a industriei Software), ATIC (Asociaţia tehnologiei informaţiei şi comunicaţiilor) şi ARIES (Asociaţia Română pentru industria electronică şi software)

Referitor la calculatoare şi comunicaţii în Romănia sunt înregistrate circa 800 de companii de poducţie de echipamente şi asamblare de calculatoare şi de comunciaţii; Peste 50% din piaţa PC-urilor aparţineproducătorilor interni.; Cifra de afaceri pe 1999 a acestor companii a fost de 240 milioane de dolari, iar în acest an se estimează să ajungă la 400 milioane;

Ąn sectorul Software sunt înregistrate peste 1200 de companii de software;

Cifra de afaceri pe 1999 a acestor companii a fost de 90 milioane de dolari, iar cifra estimată pe 2000 este de 150 milioane de dolari. Potrivit cifrelor Ministerului de Finanţe în 1998, comparativ cu 1997, industria de software a înregistrat o creştere de 50% a cifrei de afaceri, de la 41% a numărului de companii înfiinţate şi de 25% a numărului de angajaţi. Practic, în industria de software nu există şomaj. Peste 300 de companii româneşti de software au realizat în 1998 exporturi de produse software în valoare de circa 9 milioane dolari. Această cifră a fost de 2,4 ori mai mare decăt cea din anul precedent.

Ca acţiuni şi proiecte viitoare premierul româna subliniat că Guvernul României a adoptat “Strategia pe termen scurt şi mediu pentru dezvoltarea ICT”, similară în multe aspecte celei adoptate de guvernul SUA prevăzănd, după cum urmează:

· Opţiunea pentru dezvoltarea sectorului privat ca motor al progresului şi furnizor principal de produse software, hardware şi servicii electronice;

· Dezvoltarea cadrului legal pentru induatria ICT, produsele şi serviciile ICT (inclusiv semnătura electronică, documentele electronice şi comerţul electronic) şi protejarea datelor personale;

· Stabilirea ca prioritate principală dezvoltarea informaţiei şi comunicaţii;

· Un angajament ferm de a îmbunătăţi substanţial procedurile administrative pe baza tehnicilor furnizate de ICT;

· Atragerea sectorului bancar în dezvoltarea serviciilor electronice în primul rănd prin promovarea cardurilor electronice, a operaţiunilor bancare on-line, a tehnicilor de criptare şi a altor sisteme de securitate;

· Crearea de parcuri tehnologice în domeniul ICT şi atragereade investiţii străine pentru realizarea şi dezvoltare acestore facilităţi.

· Ąn ultimii trei ani am dezvoltat parteneriate strategice cu mari companii ca IBM, CISCO ORACLE, Microsoft, Sun, Hewlett Packard, Solectron, Raytheon Engineering şi Lockheed Martin;

· Iniţiativa e-România susţinută de presedintele Emil Constantinescu, care constituie reacţia României la iniţiativa e-Europa lansată de Comisia, câştigă din ce în ce mai mulţi adepţi, inclusiv din rândul reprezentanţilor societăţii civile;

5. Cercetătorii despre noile forme de comunicare actuale 

5.1 Noi forme de comunicare

Istoricul american Mark Poster – asociat la Departamentul Informaţiei şi Ştiinţei Computerului a studiat în numeroasele lucrări de analiză asupra comunicării contemporane, precum “A doua eră media”, “Istorie culturală şi postmodernism” şi “Subiectul informării”, rolul comunicării în formarea unor comunităţi.

Ąn lucrarea “Modul de informare” (1995) autorul a abordat multiplele implicaţii actuale ale dezintegrării comunicării tradiţionale. Comunicarea pe cale electronică pe de-o parte, suplimentează formele existente de socialitate, dar pe de altă parte le înlocuieşte scrie Poster. Specific războiului din perioada postmodernă (gen Irak) va fi efectul televiziunii, simularea realităţii, condusă de generali maeştri în dezinformare, observă caustic autorul.

Noţiunea de comunitate nu va mai avea înţelesurile anterioare (umaniste), ci va fi interacţiune cu sau fără maşini va produce o transformare culturală profundă care deja a început şi care are în centru civilizaţia imaginii.

Prezentul marcat de “marea transformare” care include toate formele de comunicare conţine un imens potenţial pentru lărgirea informaţiilor, dar în acelaşi timp sperie prin pericolele ce se pot naşte de aici.

Cert este că ne aflăm în faţa unui nou nivel de colaborare om-maşină, afirmă autorul. O transformare care este foarte rapidă şi creează o mare ruptură devenind ameninţătoare pentru mulţi cercetători.

Mark Poster observă că echilibrul este firav şi oamenii vor experimenta un nou mod de viaţă mai riscant, mai lipsită de satisfacţii.

Figura Cyborgului, ca nou tip de combinaţie om-maşină, este ambivalentă este atât o promisiune cât şi o ameninţare. Problema este cum înţelegem semnificaţia acestei tendinţe?

Istoria a demonstrat că este tot atât de imaginativă ca şi artiştii, observa de exemplu cercetătorul Carlos Fuentes din Mexic.

Se va putea reconcilia satul global cu satul local? Cum se va aborda nevoia de libertate pentru culturi? Cum să-l tratezi pe cel care nu este ca tine? Iată problema care marchează teoria culturii şi comunicării.

Samuel P. Huntington afirma într-un studiu care analiza liniile de ruptură între civilizaţii, regruparea după tipul de civilizaţie, raportul Occident - vestul lumii. Ideea de la care porneşte politologul american este că în viitorul apropiat echilibrul internaţional se va realiza nu după frontiere geografice, ci după graniţele culturale dintre civilizatii. Al treilea război mondial va fi al mentalităţilor, afirma autorul. Motorul viitoarelor conflicte se regăseşte în supremaţia pe care civilizaţia occidentală şi-o extinde abiziv asupra altor civilizaţii cu valori culturale diferite.

Şi Dr. Peter Bachmeier şeful Departamentului învăţământ, ştiinţă al Institutului pentru Europa de Est şi Sud-Est de la Viena observa că nu supremaţia militară ci dominaţia culturală va stabili “noua ordine mondială”, realizată mai ales prin audiovizual. 

5.2 Implicaţii ale industriei comunicării contemporane

Megafuziunea dintre AOL şi Time Warner, realizată în acest an, cea mai mare din istorie, reprezintă mai mult decât fuziunea a două companii gigante din mass media. Noi suntem martorii unei transformări fundamentale a naturii societăţii contemporane, după sute de ani de conversie, a resurselor în bunuri, acum mijloacele primordiale de generare a bogăţiei constau în transformarea resurselor culturale în bunuri, observă mulţi cercetatori ai industriei comunicării. accesul la acestea fiind permis numai contra plată.

Anunţul acestei fuziuni scoate în evidenţă gradul în care sistemul economiei de piaţă, bazat pe manufactură, servicii şi chiar generare de informaţii, lasă loc unei noi forme de supercentralizare a capitalismului bazate pe transformarea culturii şi timpului într-o marfă. Steve Case şi Gerald Levin, noii şefi ai AOL, Time Warner, au înţeles că afacerile nu mai constau în schimbarea proprietăţii asupra unor bunuri ci, mai curând, în achiziţionarea dreptului de acces la viaţa oamenilor prin intermediul unor mici segmente de timp, ce pot fi comercializate, au subliniat mulţi comentatori politici . 

AOL Time Warner, Disney, Vlacom şi Sony nu sunt numai companii din mass media. Ele sunt arbitrele pe plan global ale accesului la o gamă vastă de activităţi cu profil cultural. Ele sunt arbitrele pe plan global ale accesului la o vastă gamă de experiente culturale, inclusiv calătorii şi turism, oraşe şi parcuri, centre de amuzament, universul modei şi cel culinar, sporturi şi jocuri, muzică şi filme.

Prin controlul liniilor de comunicare, ca şi prin modelarea majorităţii conţinutului cultural care este filmat, transmis la TV sau prin Internet, companii ca AOL, Time Warner, sunt capabile să influenţeze o lume întreagă. Ąn istorie nu este nici un precedent pentru acest fel de control exacerbat, prin intermediul comunicaţiilor . 

Sociologii încep să se întrebe ce se va întâmpla cu diversitatea culturală bogată, care constituie mediul ambiant al existenţei umane, când o mână de companii din domeniul informaţiei, spectacolelor şi telecomunicaţiilor va controla toate aspectele din sfera culturii şi telecomunicaţiilor. La urma urmei, producţiile culturale se bazează pe resursele de materii prime. Cultura la fel ca natura poate fi exploatată până la distrugere.

Noile forme ale culturii de piaţă ar putea sfârşi prin devorarea ultimelor resurse culturale, de la muzica şi dansul tradiţional, la festivalurile locale şi evenimentele sportive, la alimentele şi bucătăria tradiţională, prin preluarea şi ambalarea lor în chip de amuzamente ieftine ce pot fi comercializate bucată cu bucată, afirmă alţi cercetători mai sceptici.

Lumea se dezvoltă rapid în direcţia a două civilizaţii distincte, cei ce locuiesc în interiorul părţilor electronice ale spaţiului virtual şi cei din afara sa. Noile reţele globale de comunicaţii digitale, fiind atât de extinse şi atotcuprinzatoare creează, în consecinţă, un spaţiu nou şi totalizator, o a doua sferă asupra Terrei, de care orice cercetare trebuie să tină seama.

5.3 New Media în pragul unor mari schimbări

Ąn contextul unei ample interacţiuni între diferite forme de comunicare, într-un recent interviu acordat ziarului “Curentul”, profesorul Jo Groebel directorul Institutului European pentru Media afirma că în noua ei accepţiune, presa este “un conţinut informativ” mult mai puţin sau deloc dependent de “suportul” tradiţional. Audio, video sau cuvinte scrise sunt toate accesibile prin diferite medii – calculatorul personal, telefonul mobil, pagere. Ąn plus, cam toată informaţia din toată lumea e “vărsată într-un recipient unic, Internetul. 

Studiile arată că apariţia acestei noi surse a schimbat comportamentul jurnaliştilor. Ąn Statele Unite scrie ultimul studiu anual efectuat de Middleberg & Ross, intitulat “Presa scrisă în spaţiul cibernetic”, 75% dintre jurnalişti navighează pe NET cel puţin o dată pe zi (faţă de 48% cu un an în urmă). 90% din reporteri folosesc Internetul pentru a se documenta pentru articole şi jumătate caută pe www subiecte şi idei noi.

Industria presei şi divertismentului pare să devină un lider mondial. O piaţă globală s-a creat în ultimul domeniu şi creşte exponenţial în fiecare an. Proprietatea privată şi în special privatizarea televiziunilor din fostul bloc comunist şi din Asia, precum şi noile tehnologii de comunicare, au dus la dezvoltarea unor reţele gigantice. 

Nouă companii domină piaţa mediatică: General Electric, AT&T, Disney, AOL, Time Warner, News Corp, Sony, Viacom, Seagram şi Bertelsmann, iar veniturile lor anuale însumează peste o mie de miliarde de dolari. Ąn acest context, un loc pe piaţa globală este vital pentru o economie în formare

Ąn Europa Centrală şi de Est, gradul de penetrare al “new media” nu depăşeşte 3% în timp ce în Germania, de exemplu, ea este de 15% - tot o cifră modestă faţă de Statele Unite. “Nu există cifre clare despre new media în România. “Cifrele sunt cele care dau direcţia dezvoltării”, spune profesorul Groebel. Multe din studiile europene în acest domeniul lasă în dreptul României un loc gol, menţionează autorul.

“European Information Technology Observatory” a publicat cifre privind mărimea pieţei tehnologiilor de informaţie şi comunicare (ICT), în care Rusia, Polonia, Cehia şi Ungaria prezintă cel mai mare potenţial. La acest capitol cu cele 23 milioane de locuitori, România ar putea să se plaseze într-o poziţie bună dacă nu ar lipsi, pur şi simplu, din statistici. La capitolul împărţirii Europei Centrale şi de Est în funcţie de numărul de utilizatori de Internet, Rusia şi Polonia se află din nou pe primele locuri, până şi Slovacia şi-a adjudecat 3 procente din această piaţă, în timp ce Romănia e din nou absentă.

Profesorul Groebel a venit la Bucureşti, luna trecută, în căutare de surse de informare, pentru o evaluare a pieţei mass-media. El crede că pe măsură ce satelitul şi Internetul vor pătrunde în zonele mai izolate, modul de penetrare al informaţiei se va modifica radical, ştergând actualele diferenţe geografice sau pe cele între zona rurală şi cea citadină. “Televiziunea tradiţională se va mai menţine câţiva ani buni, dar e evident că urmează schimbări dramatice, în special la nivelul transmisiei, care va deveni digitală, interactivă. Conţinutul emisiunilor nu va mai depinde deci de mijlocul de transmsie (va putea fi vizionat pe televizor, ca şi pe PC, pe telefonul portabil sau ceasul digital) sau de timp (sute de ore de program vor fi disponibile la cerere, fără întreruperi pentru reclame)”, a concluzionat analistul EIM.

“România spre deosebire de vecinele central-europene, vine dintr-o situaţie extremă şi e remarcabil că, în numai 10 ani, s-a dezvoltat aici un spectru înfloritor de mijloace de informare. Nu mă mir că publicul e mai interesat de bârfe şi divertisment decât de informaţie”, spune prof. Groebel, oferind drept exemplu Germania, unde presa de informare nu ajunge la publicul larg, ci la liderii de opinie.

“Nu-mi fac nici o iluzie nici în ceea ce priveşte dependenţa presei faţă de economie. Totul e o afacere. Totuşi, e foarte important ca într-o perspectivă de afaceri să garantezi independenţa actului jurnalistic, iar în Occident există reguli clare în această privinţă”.

Merită remarcate şi extraordinarele posiblităţi oferite de New Media. A 30- ediţie a târgului de carte organizat acest an la Londra a consemnat printre altele, câteva premiere legate de intrarea cărţii în noul mileniu, toate având ca numitor comun digitalizarea şi despre extraordinarul potenţial al noilor forme de comunicare.

Deşi nu a avut o ţară invitată şi nici o temă specială, idea fundamentală care s-a putut desprinde în cadrul acestei manifestări, regăsindu-se şi ca laitmotiv al declaraţilor din presa scrisă a zilelor de târg, a fost cea legată de dezvoltarea unei noi planete, planeta Web.

Această planetă Web a fost privită ca aparţinând unui cyber-univers cu librării virtuale, cu cărţi digitale, cu clienţi electronici, un cyber-univers cu un timp propriu, timpul Internet, lipsit fiind însă de componenta spaţială, a dimensiunii sensibilităţii noastre comprehensive.

S-a vorbit deja despre un târg virtual de carte (”Frankfurt Virtual”), despre magazinele virtuale de carte (Virtua Bookstores; Bookzines; E-Stores, etc.), se speculează asupra unor oportunităţi ale erei digitale încă neexplorate, dar care vor marca şi vor individualiza fără indoială, istoria noului veac.

De asemenea, se avansează şi ideea că în 10-20 ani de acum încolo industria editorială va fi complet schimbată în raport cu ceea ce este ea astăzi; autorii şi instituţiile specializate îşi vor dezvolta pieţele lor de desfacere pe Web, cu mult înaintea scrierii sau publicării unei cărţi (Stephen King îşi scrie deja cărţile sale pe site-ul său propriu, oferindu-le spre editare prin Web celor interesaţi). Cartea electronică va fi o realitate mai concretă decât este ea la ora actuală, iar tipărirea digitală “on demand” şi “just în time’ va deveni o exigenţă de neevitat. Prin urmare, autopublicarea (“self publishing”) va fi o opţiune firească şi comercial profitabilă, fiecare dintre noi putându-ne publica singuri cărţile pe care le scriem.

Viitorul cyber- univers va fi alcătuit deci, din milioane de site-uri între care se va efectua un comerţ ce nu există încă în prezent, fiecare dintre noi vom fi reprezentând o entitate virtuală care este consumator sau, deopotrivă, producător. 

Desfăşurat sub semnul descoperirii a noi parteneriate, Salonul de carte de la Paris, a dezvăluit vizitatorilor câteva surprize de proporţii care l-au particularizat în peisajul manifestărilor de acestgen. Iată-le pe scurt:

· Le Village eBook, unde vizitatorii descoperă o nou revoluţie a cărţii după o dominare a erei Gutenberg, de peste 500 de ani. Este vorba despre lectura digitală, care pare că ne va transforma obiceiurile noastre în materie de acces de cultură, de cunoaştere şi în particular a modului nostru de a citi. Cum vom citi mâine? Este sigla emblematică a acestui “sătuc al cărţii electronice”, iar vizitatorii pot descoperi noile modalităţi de lectură propuse în exclusivitate de tehnologii care vor revoluţiona scrierea şi citirea secolului XXI-lea.

· Le Livre du Future prezintă în premieră europeană, prototipul unei hârtii bazate pe cerneala electronică (rezultat al cercetării aplicative desfăşurate de profesor Joseph Iacobson de la M.I.T.)

· Zona Multimedia (susţinută de France Telecom) cuprinde 3 secţiuni importante:

Le rendez-vous des Internautes, unde publicul poate descoperi trei site-uri atrăgătoare cu navigare gratuită.

Toate aceste site-uri au drept scop latura ludico-educativă, copiii şi elevii învăţând câte ceva din fiecare joc pe care-l joacă.

L’Espace Découvertes CÉDÉROMS, secţiune dedicată tot animaţiei, tot componentei ludice şi educative, cu participarea şi concursul marilor producători de multimedia. Copiii au plăcerea de a descoperi că pot vota pentru un anumit CD-ROM cu jocuri, preferinţele exprimate de către copii constituind repere pentru producătorii de multimedia şi criterii decizionale pentru lansarea lor pe piaţă.

L’Ecole de Demain spaţiu dedicat tot animaţiei dar şi spiritului dialogului dintre elevi şi învăţător, pe de o parte, şi editori, pe de alta, în vederea descoperirii unei noi viziuni asupra procesului de învăţământ, prin utilizarea produselor multimedia.

Şi aici s-a vorbit de cyber-universul rezultat prin globalizarea cărţii electronice, despre o lume compact, o lume în care fiecare dintre noi îşi va scrie propria sa carte, în propria sa editura, despre un viitor “environment” a cărui coerenţă depinde de cei care-l construiesc astăzi.

